CELEX: 32012R0130
Language: et
Date: 2012-02-15
Title: Komisjoni määrus (EL) nr 130/2012, 15. veebruar 2012 , mis käsitleb teatavate mootorsõidukite tüübikinnituse nõudeid seoses sõidukisse pääsu ja sõiduki manööverdamisvõimega ning Euroopa Parlamendi ja nõukogu määruse (EÜ) nr 661/2009 (mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid) rakendamist  EMPs kohaldatav tekst

16.2.2012   
            
            
               ET
            
            
               Euroopa Liidu Teataja
            
            
               L 43/6
            
         KOMISJONI MÄÄRUS (EL) nr 130/2012,
   15. veebruar 2012,
   mis käsitleb teatavate mootorsõidukite tüübikinnituse nõudeid seoses sõidukisse pääsu ja sõiduki manööverdamisvõimega ning Euroopa Parlamendi ja nõukogu määruse (EÜ) nr 661/2009 (mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid) rakendamist
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, (1) eriti selle artikli 14 lõike 1 punkti a,
   ning arvestades järgmist:
   
               (1)
            
            
               Määrus (EÜ) nr 661/2009 on eraldiseisev määrus Euroopa Parlamendi ja nõukogu 5. septembri 2007. aasta direktiiviga 2007/46/EÜ (millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv)) (2) ette nähtud tüübikinnitusmenetluse otstarbeks.
            
         
               (2)
            
            
               Määrusega (EÜ) nr 661/2009 tunnistatakse kehtetuks nõukogu 27. juuli 1970. aasta direktiiv 70/387/EMÜ mootorsõidukite ja nende haagiste uksi käsitlevate liikmesriikide õigusaktide ühtlustamise kohta (3) ning nõukogu 26. juuni 1975. aasta direktiiv 75/443/EMÜ mootorsõidukite tagasikäigu ja kiiruse mõõtmise seadmeid käsitlevate liikmesriikide õigusaktide ühtlustamise kohta (4). Nimetatud direktiivides sätestatud nõuded sisenemisastmete, käepidemete, astmelaudade ja ka tagurdusseadmete kohta tuleks käesolevasse määrusesse üle võtta ning vajaduse korral kohandada neid teaduse ja tehnika arenguga. Mõningaid teisi kõnealustes direktiivides sätestatud nõudeid, mida ei ole käesolevas direktiivis käsitletud, on arvesse võetud ÜRO Euroopa Majanduskomisjoni eeskirjade nr 11 (5) ja 39 (6) kohustusliku kohaldamisega; kõnealused eeskirjad on loetletud määruse (EÜ) nr 661/2009 IV lisas.
            
         
               (3)
            
            
               Käesoleva määruse reguleerimisala peab olema kooskõlas direktiivi 70/387/EMÜ ja direktiivi 75/443/EMÜ reguleerimisalaga. Seetõttu peaks määrus hõlmama M- ja N-kategooria sõidukeid.
            
         
               (4)
            
            
               Määrusega (EÜ) nr 661/2009 on kindlaks määratud miinimumnõuded mootorsõidukitele tüübikinnituse andmiseks seoses sõidukisse pääsu, nimelt sisenemisastmete, käepidemete ja astmelaudadega, ja manööverdamisvõimega, nimelt tagurdusseadmetega. Sellise tüübikinnituse jaoks on vaja kehtestada spetsiaalsed menetlused, katsed ja nõuded.
            
         
               (5)
            
            
               Käesolevas määruses sätestatud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisala
   Käesolevat määrust kohaldatakse direktiivi 2007/46/EÜ II lisas määratletud M- ja N-kategooriate mootorsõidukite suhtes.
   Artikkel 2
   Mõisted
   Käesoleva määruse kohaldamisel kasutatakse järgmisi mõisteid:
   (1)   „sõiduki tüüp sõidukisse pääsu ning manööverdamisvõime järgi”– sõidukid, mis ei erine üksteisest järgmiste oluliste omaduste poolest:
   (2)   „maastikusõiduk”– sõiduk, mis vastab direktiiv 2007/46/EÜ II lisa A osas esitatud nõuetele;
   (3)   „sissepääsupõrand”– madalaim punkt ukseava või muu struktuuri juures, olenevalt sellest kumb neist kahest on kõrgem, mis inimesel tuleb läbida sõitjateruumi sisenemiseks.
   Artikkel 3
   Sõiduki EÜ tüübikinnitus seoses sõidukisse pääsu ja sõiduki manööverdamisvõimega
   1.   Sõiduki EÜ tüübikinnituse saamiseks seoses sõidukisse pääsu ja sõiduki manööverdamisvõimega esitab tootja või tootja esindaja taotluse tüübikinnitusasutusele.
   2.   Taotlus koostatakse vastavalt I lisa 1. osas esitatud teatise näidisele.
   3.   Kui käesoleva määruse II ja III lisas sätestatud asjakohased nõuded on täidetud, annab tüübikinnitusasutus EÜ tüübikinnituse ning väljastab tüübikinnitusnumbri vastavalt direktiivi 2007/46/EÜ VII lisas esitatud numeratsioonile.
   Liikmesriik ei tohi anda sama numbrit ühelegi teisele sõidukitüübile.
   4.   Lõike 3 kohaldamisel väljastab tüübikinnitusasutus EÜ tüübikinnitustunnistuse, mis on koostatud vastavalt I lisa 2. osas esitatud näidisele.
   Artikkel 4
   Direktiivide 70/387/EMÜ ja 75/443/EMÜ alusel antud tüübikinnituste kehtivus ja laiendamine
   Riiklikud ametiasutused lubavad enne määruse (EÜ) nr 661/2009 artikli 13 lõikes 2 osutatud kuupäeva tüübikinnituse saanud sõidukite müümist ja kasutuselevõtmist ning jätkavad kõnealuste sõidukite tüübikinnituste laiendamist direktiivide 70/387/EMÜ ja 75/443/EMÜ alusel.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 15. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 200, 31.7.2009, lk 1.
   
      (2)  ELT L 263, 9.10.2007, lk 1.
   
      (3)  EÜT L 176, 10.8.1970, lk 5.
   
      (4)  EÜT L 196, 26.7.1975, lk 1.
   
      (5)  ELT L 120, 13.5.2010, lk 1.
   
      (6)  ELT L 120, 13.5.2010, lk 40.
   
      I LISA
      
         Sõiduki tüübikinnituse rakendussätted seoses sõidukisse pääsu ja sõiduki manööverdamisvõimega
      
      1.   OSA
      
         Teatis
      
      NÄIDIS
      Teatis nr … sõiduki EÜ tüübikinnituse kohta seoses sõidukisse pääsu ja sõiduki manööverdamisvõimega.
      Vajaduse korral tuleb järgmine teave esitada kolmes eksemplaris koos sisukorraga. Joonised tuleb esitada vastavas mõõtkavas ja piisavalt üksikasjalikult A4-formaadis paberil või A4-formaadis kaustas. Kui lisatakse fotod, peavad need olema piisavalt üksikasjalikud.
      Kui käesolevas teatises osutatud süsteemid, osad või eraldi sõlmed on elektroonilise juhtimisseadisega, esitatakse andmed selle töötamise kohta.
      0.   ÜLDNÕUDED
      0.1.   Mark (tootja ärinimi): …
      0.2.   Tüüp: …
      0.2.1.   Ärinimi (-nimed) (kui on olemas): …
      0.3.   Tüübi identifitseerimistunnus, kui see on märgitud sõidukile (1): …
      0.3.1.   Kõnealuse märgistuse asukoht: …
      0.4.   Sõiduki kategooria (2): …
      0.5.   Tootja nimi ja aadress: …
      0.8.   Koostetehas(t)e nimi (nimed) ja aadress(id) …
      0.9.   Tootja esindaja (kui on olemas) nimi ja aadress …
      1.   SÕIDUKI EHITUSE ÜLDANDMED
      1.1.   Tüüpsõiduki fotod ja/või joonised …
      2.   MASSID JA MÕÕTMED (3)
          (4)
      
      2.6.   Töökorras sõiduki mass
      Sõiduki mass koos kerega ning muu kui M1-kategooria sõidukorras veduki korral koos haakeseadisega, kui valmistaja on selle paigaldanud; või šassii või kabiiniga šassii mass ilma kere ja/või haakeseadiseta, kui valmistaja ei ole kere ja/või haakeseadist paigaldanud (kaasa arvatud vedelikud, tööriistad, varuratas (kui see on paigaldatud) ja juht ning busside ja kaugsõidubusside korral meeskonnaliige, kui sõidukis on meeskonnaliikme iste) (5) (iga variandi suurim ja vähim väärtus):…
      4.   JÕUÜLEKANNE (6)
      
      4.6.   Ülekandearvud
      Tagasikäik: …
      9.   KERE
      9.3.   Reisijateuksed, sulgurid ja hinged
      9.3.1.   Uste konfiguratsioon ja arv: …
      9.3.4.   Üksikasjad (k.a mõõtmed) sissepääsude, astmete ja vajalike käepidemete kohta, kui need on olemas: …
      
         Selgitavad märkused
      
      2.   OSA
      
         EÜ tüübikinnitustunnistus
      
      NÄIDIS
      Formaat: A4 (210 × 297 mm)
      EÜ TÜÜBIKINNITUSTUNNISTUS
      
      Teatis:
      
                  
                              —
                           
                           
                              EÜ tüübikinnituse andmine (7)
                              
                           
                        
                              —
                           
                           
                              EÜ tüübikinnituse laiendamine (7)
                              
                           
                        
                              —
                           
                           
                              EÜ tüübikinnituse andmisest keeldumine (7)
                              
                           
                        
                              —
                           
                           
                              EÜ tüübikinnituse tühistamine (7)
                              
                           
                        
               
                  sõiduki tüübile seoses sõidukisse pääsu ja sõiduki manööverdamisvõimega
               
            
                  vastavalt määrusele (EL) nr 130/2012 [käesolev määrus], mida on viimati muudetud määrusega (EL) nr …/… (7)
                  
               
            
                  EÜ tüübikinnitusnumber: …
               
            
                  Laiendamise põhjus: …
               
            I   OSA
      0.1.   Mark (tootja ärinimi): …
      0.2.   Tüüp: …
      0.2.1.   Ärinimi (-nimed) (kui on olemas). …
      0.3.   Tüübi identifitseerimisandmed, kui need on märgitud sõidukile (8): …
      0.3.1.   Kõnealuse märgistuse asukoht: …
      0.4.   Sõiduki kategooria (9): …
      0.5.   Tootja nimi ja aadress: …
      0.8.   Koostetehas(t)e nimi (nimed) ja aadress(id). …
      0.9.   Tootja esindaja (kui on olemas) nimi ja aadress: …
      II   OSA
      1.   Lisateave: vt liidet.
      2.   Katsete tegemise eest vastutav tehniline teenistus: …
      3.   Katseprotokolli kuupäev: …
      4.   Katseprotokolli number: …
      5.   Märkused (kui on): vt liidet.
      6.   Koht: …
      7.   Kuupäev: …
      8.   Allkiri: …
      
                  Lisatud dokumendid
               
               
                  :
               
               
                  teabematerjalid
                  katsearuanne
               
            
         (1)  Kui tüübi identifitseerimisandmed sisaldavad tärke, mis ei ole käesoleva teatisega hõlmatud sõiduki, osa või eraldi tehnilise seadmestiku kirjeldamisel asjakohased, asendatakse dokumentides need tärgid sümboliga „?” (nt ABC??123??).
      
         (2)  Klassifikatsioon direktiivi 2007/46/EÜ II lisa A osas esitatud määratluste alusel.
      
         (3)  Kui sõiduki üks variant on tavalise juhikabiiniga ja teine magamiskohaga kabiiniga, esitatakse mass ja mõõtmed mõlema variandi kohta.
      
         (4)  Standard ISO 612: 1978 – Maanteesõidukid – Mootorsõidukid ja pukseeritavad sõidukid – Mõisted ja määratlused.
      
         (5)  Juhi massiks ja meeskonnaliikme (kui on) massiks loetakse 75 kg (selle moodustavad sõitja mass 68 kg ja pagasi mass 7 kg vastavalt ISO standardile 2416 - 1992), kütusepaak on täidetud 90 % ulatuses ja muud vedelikke sisaldavad süsteemid (v.a kasutatud vee süsteemid) 100% ulatuses tootja poolt määratud mahust.
      
         (6)  Nimetatud andmed tuleb esitada kõigi kavandatud variantide kohta.
      
         (7)  Mittevajalik maha tõmmata.
      
         (8)  Kui tüübi identifitseerimisandmed sisaldavad märke, mis ei ole käesoleva teatisega hõlmatud sõiduki, osa või eraldi tehnilise seadmestiku kirjeldamisel asjakohased, asendatakse dokumentides need märgid sümboliga „?” (nt ABC??123??).
      
         (9)  Vastavalt direktiivi 2007/46/EÜ II lisa A osa määratlusele.
      
         Lisand
         EÜ tüübikinnitustunnistusele nr …
         
                     1.
                  
                  
                     Lisateave:
                     
                                 1.1.
                              
                              
                                 Sõidukitüübi ehituse, mõõtmete, kuju ja koostismaterjalide lühikirjeldus: …
                                 …
                              
                           
               
                     2.
                  
                  
                     M1- / N1- / N2-kategooria sõiduki tüüp, mille täismass ei ületa 7,5 tonni (1), on varustatud / ei ole (1) varustatud astmelaudade või sisenemisastmetega.
                  
               
                     3.
                  
                  
                     Maastikusõiduk jah / ei (1)
                     
                  
               
                     4.
                  
                  
                     Tagurdamisseade: käigukast / muu vahend (1)
                     
                     
                                 4.1.
                              
                              
                                 Tagurdamisseadme lühikirjeldus, kui tagurdamine ei ole üks käigukasti funktsioonidest: …
                              
                           
               
                     5.
                  
                  
                     Märkused: …
                  
               
            (1)  Mittevajalik maha tõmmata.
      
   
   
      II LISA
      
         Sõidukitele esitatavad nõuded seoses sõidukisse pääsuga
      
      1.   ÜLDNÕUDED
      
                  1.1.
               
               
                  Sõidukitüüp peab olema kujundatud nii, et sõitjateruumi sisenemine ja sealt väljumine oleks täiesti ohutu ning sõitjateruumi sissepääsud peavad olema kujundatud nii, et neid saaks kasutada hõlpsalt ja ohutult.
               
            2.   ASTMELAUAD JA SISENEMISASTMED
      
                  2.1.
               
               
                  Käesoleva määruse tähenduses ei loeta astmelaudadeks ega sisenemisastmeteks rattarummu, velgi ega muid ratta osi, v.a siis, kui konstruktsiooni või kasutamisega seotud põhjused välistavad astmelaudade või sisenemisastmete paigaldamise sõiduki muudesse kohtadesse.
               
            
                  2.2.
               
               
                  Sissepääsupõranda kõrgust arvestatakse kas otse maapinnast või vahetult allpool astme keskjoont pikisuunas läbivast horisontaaltasandist.
               
            1.   OSA
      
         Nõuded seoses sõitjateruumi ustest sisse- ja väljapääsuga N2-kategooria (mille täismass ei ületa 7,5 tonni) ja N3-kategooria sõidukite puhul
      
      1.   SÕITJATERUUMI SISENEMISE ASTMED (Joonis 1)
      
                  1.1.
               
               
                  Horisontaalsel ja siledal pinnal oleva töökorras sõiduki puhul ei tohi maapinna ja alumise astme ülemise pinna vaheline kaugus A ületada 600 mm.
               
            
                  1.1.1.
               
               
                  Maastikusõidukite puhul võib see kaugus A siiski olla kuni 700 mm.
               
            
                  1.2.
               
               
                  Astmete ülemiste pindade vaheline vahemaa B ei tohi ületada 400 mm. Kahe järjestikuse astme vaheline vertikaalne vahemaa ei tohi varieeruda enam kui 50 mm. Viimane nõue ei laiene kõige ülemise astme ja sõitjateruumi põranda vahelisele kaugusele.
               
            
                  1.2.1.
               
               
                  Maastikusõidukite puhul võib eespool nimetatud varieerumine siiski olla kuni 100 mm.
               
            
                  1.3.
               
               
                  Lisaks tuleb täita järgmisi minimaalseid geomeetrilisi spetsifikatsioone:
                  
                              a)
                           
                           
                              astme sügavus (D): 80 mm;
                           
                        
                              b)
                           
                           
                              astme kliirens (E) (k.a astme sügavus): 150 mm;
                           
                        
                              c)
                           
                           
                              astme laius (F): 300 mm;
                           
                        
                              d)
                           
                           
                              madalaima astme laius (G): 200 mm;
                           
                        
                              e)
                           
                           
                              astme kõrgus (S): 120 mm;
                           
                        
                              f)
                           
                           
                              astme ülekate (H): 0 mm;
                           
                        
                              g)
                           
                           
                              pikisuunaline kattuvus (J) sama trepimarsi kahe järjestikuse astme või kõige ülemise astme ja kabiini sissepääsupõranda vahel: 200 mm.
                           
                        
            
                  1.3.1.
               
               
                  Maastikusõidukite puhul võib väärtust F vähendada siiski kuni 200 millimeetrini.
               
            
                  1.4.
               
               
                  Konstruktsiooni või kasutamisega seotud põhjustel võib maastikusõidukite puhul alumine aste olla varb. Sellisel juhul peab varva sügavus R olema vähemalt 20 mm.
               
            
                  1.4.1.
               
               
                  Ümara ristlõikega varvad ei ole lubatud.
               
            
                  1.5.
               
               
                  Sõitjateruumist allalaskumisel peab ülemise astme asukoht olema kergesti leitav.
               
            
                  1.6.
               
               
                  Kõik sisenemisastmed peavad olema konstrueeritud nii, et välistada libisemisohtu. Lisaks sellele peab sõidu ajal ilmastikule ja mustusele avatud sisenemisastmetel olema piisav äravool (kuivamispind).
               
            2.   KÄEPIDEMED SÕITJATERUUMI SISENEMISEKS (Joonis 1)
      
                  2.1.
               
               
                  Sõitjateruumi pääsemiseks peab olema üks või mitu sobivat käsipuud või käepidet või muud samaväärset kinnihoidmisvahendit.
               
            
                  2.1.1.
               
               
                  Käsipuu(d) või käepidemed või samaväärsed kinnihoidmisvahendid peavad asuma nii, et neist saab kergesti kinni haarata ja et need ei takista sõitjateruumi pääsemist.
               
            
                  2.1.2.
               
               
                  Käsipuude, käepidemete või samaväärsete kinnihoidmisvahendite kinnihoidmiskohas tohib olla kuni 100 mm katkestus.
               
            
                  2.1.3.
               
               
                  Kui sõitjateruumi pääsemiseks on rohkem kui kaks astet, peavad käsipuud, käepidemed või samaväärsed kinnihoidmisvahendid asuma nii, et isik saaks üheaegselt toetada ennast kahe käe ja ühe jalaga või kahe jala ja ühe käega.
               
            
                  2.1.4.
               
               
                  Käsipuude, käepidemete ja samaväärsete kinnihoidmisvahendite, v.a trepid, konstruktsioon ja asetus peab olema niisugune, et kasutajad laskuksid näoga sõitjateruumi suunas.
               
            
                  2.1.5.
               
               
                  Rooliratast võib lugeda käepidemeks.
               
            
                  2.2.
               
               
                  Horisontaalsel ja siledal pinnal oleva töökorras sõiduki puhul ei tohi maapinna ja vähemalt ühe käsipuu või käepideme või samaväärse kinnihoidmisvahendi alumise ääre vaheline kõrgus N ületada 1 850 mm.
               
            
                  2.2.1.
               
               
                  Maastikusõidukite puhul võib see kaugus N siiski olla kuni 1 950 mm.
               
            
                  2.2.2.
               
               
                  Kui sõitjateruumi sissepääsupõranda kaugus maapinnast on suurem kui N, loetakse seda kaugust N-iks.
               
            
                  2.2.3.
               
               
                  Lisaks sellele on käsipuu(de), käepidemete või samaväärsete kinnihoidmisvahendite ülemise ääre ja sõitjateruumi sissepääsupõranda vaheline minimaalne vahekaugus P järgmine:
                  
                              a)
                           
                           
                              käsipuude, käepidemete või samaväärsete kinnihoidmisvahendite puhul (U): 650 mm;
                           
                        
                              b)
                           
                           
                              käsipuude, käepidemete või samaväärsete kinnihoidmisvahendite puhul (V): 550 mm
                           
                        
            
                  2.3.
               
               
                  Tuleb täita järgmisi geomeetrilisi spetsifikatsioone:
                  
                              a)
                           
                           
                              kinnihoidmiskoha mõõtmed (K): 16 – 38 mm;
                           
                        
                              b)
                           
                           
                              pikkus (M): vähemalt 150 mm;
                           
                        
                              c)
                           
                           
                              kaugus sõiduki osadest (L): avatud uksega vähemalt 40 mm.
                           
                        
            
         Joonis 1
      
      
         Sõitjateruumi sisenemise astmed ja käepidemed
      
      
         
      2.   OSA
      
         Nõuded seoses sõitjateruumi ustest sisse- ja väljapääsuga muude kui N2-kategooria (mille täismass ei ületa 7,5 tonni) ja N3-kategooria sõidukite puhul
      
      1.   ASTMELAUAD JA SISENEMISASTMED
      
                  1.1.
               
               
                  M1- ja N1- ning ka N2-kategooria sõidukitel, mille täismass ei ületa 7,5 tonni, peab olema üks või mitu astmelauda või sisenemisastet, kui sõitjateruumi sissepääsupõrand on maapinnast rohkem kui 600 mm kõrgemal, mõõdetuna horisontaalsel ja siledal pinnal oleval töökorras sõidukil.
               
            
                  1.1.1.
               
               
                  Maastikusõidukite puhul võib see kaugus siiski olla kuni 700 mm.
               
            
                  1.2.
               
               
                  Kõik astmelauad ja sisenemisastmed peavad olema konstrueeritud nii, et välistada libisemisohtu. Lisaks sellele peab sõidu ajal ilmastikule ja mustusele avatud astmelaudadel ja sisenemisastmetel olema piisav äravool (kuivamispind).
               
            
   
      III LISA
      
         Sõidukitele esitatavad nõuded seoses sõiduki manööverdamisvõimega
      
      1.   ÜLDNÕUDED
      
                  1.1.
               
               
                  Kõik sõidukid peavad olema varustatud juhiistmelt töölerakendatava tagasikäiguseadmega.